Slide the city uitgestelFoto: slidethecitysa.co.za Slide the City, ŉ geleentheid waar mense ŉ 304 m-glybaan met ŉ 26 m lange swembad sou kon geniet, is uitgestel weens die waterkrisis wat Suid-Afrika tans beleef. Minette Ferreira, algemene bestuurder van Huisgenoot, YOU en Drum, het gesê hoewel alles moontlik gedoen is om seker te maak dat geen water gemors sou word nie, neem organiseerders van dié geleentheid die waterkrisis baie ernstig op. “Ons weet baie mense sal teleurgesteld wees oor dié geleentheid uitgestel word, maar ons glo ons neem die regte besluit omdat elkeen sy of haar deel moet doen om water te bespaar in Suid-Afrika.” Kaartjies kan gehou word tot die volgende geleentheid of mense kan dadelik ŉ terugbetaling kry, as hulle dit verkies. Besoek gerus Shoprite/Checkers/House&Home of Computicket vir ŉ terugbetaling of bel Computicket by 086 1915 8000.